text: Би Нюз | ГАДОСТ! Откриха тения в агнешки комплект, купен от хипермаркет
  Хороскоп сряда, 19 дек. 2018, 15:23 ч.
  понеделник, 04 декември 2017, 18:20 ч.
  ГАДОСТ! Откриха тения в агнешки комплект, купен от хипермаркет
  Софиянка си купи агнешки комплект за дроб сарма от голям хипермаркет, в която откри тения.
  Христина Попова направила покупката на 23 ноември, като агнешкият комплект бил в срок на годност, според етикета. Три дни по-късно софиянката решила да приготви дроб сармата, но когато започнала да мие агнешките черва, открила в тях тения.
  Попова веднага подала сигнал в Агенцията по безопасност по храните, като публикува и снимки в личния си профил във Фейсбук. Днес жената е получила резултатите от лабораторното изследване. Те недвусмислено доказват, че опакованият продукт е заразен и се касае за тения - Moniezia.sp.
  Това е лентовиден паразит, който достига от 1 до 6 метра дължина и се намира в тънките черва на млади едри и дребни преживни животни - ярета, агнета и телета. Според експерти, мониезиозата е една от най-опасните болести при агнетата и се отличава с висока смъртност.